Henri Kotavuo

Henri Kotavuo (14. lokakuuta 1993 – 16. maaliskuuta 2018) oli suomalainen koripalloilija. Takamies–laiturina pelannut Kotavuo edusti koko uransa ajan kasvattajaseuraansa Forssan Koripoikia jossa pelasi Korisliigaa kauden 2012–2013 ja seitsemän kautta I-divisioonassa. Vuonna 2012 hän voitti FoKoPossa I-divisioonan mestaruuden. == Pelaajaura == Forssan Koripoikien kasvatti Kotavuo aloitti koripallon pelaamisen isoveljensä perässä FoKoPon koripalloleikkikoulussa.https://www.forssanlehti.fi/uutiset/48450-henri- kotavuo-menehtyi-akillisesti Vuosina 2010–2012 hän pelasi yhtä aikaa 19-vuotiaiden poikien I-divisioonassa ja seuran miesten I-divisioonaa pelanneessa edustusjoukkueessa. Kaudella 2011–2012 Kotavuo edusti FoKoPoa myös Suomen cupissa. Keväällä 2012 FoKoPo voitti miesten I-divisioonan runkosarjan, välieränsä ja lopulta myös Lapuan Korikobria vastaan käydyt loppuottelut nousten näin Korisliigaanhttp://www.basket.fi/sarjat/sarjan_etusivu/?league_id=4&season;_id=15173 .Henri Kotavuo – Suomen Koripalloliitto Kaudella 2012–2013 Kotavuo pelasi Korisliigassa 12 ottelussa hajaminuutteja. Pisteitä Kotavuo teki kolmessa ottelussa, ja runkosarjan viimeisessä ottelussa Salon Vilpasta vastaan hän kirjautti pääsarjauransa ennätykset 13 peliminuuttia, kuusi pistettä ja kolme levypalloa. FoKoPo sijoittui runkosarjassa viimeiseksi ja putosi takaisin I-divisioonaan. Vuodet 2013–2018 Kotavuo jatkoi FoKoPossa miesten I-divisioonassa pelaamista nostaen kausi kaudelta peliaikaansa ja teholukemaansa. Kausi 2017–2018 oli Kotavuon paras: hän kuului joukkueen runkopelaajiinhttp://www.basket.fi/uutiset/kaikki_uutiset/?x122462=56637727 ja pelasi noin 26 minuuttia ottelua kohden kirjauttaen tilastokeskiarvoikseen 7,2 pistettä, 3,2 levypalloa ja 1,7 korisyöttöä. Näiden lisäksi hän teki ennätyksensä myös vastustajalle hankituissa virheissä ja riistoissa. Yhteensä Kotavuo pelasi FoKoPossa 178 miesten valtakunnallista sarjaottelua tehden 603 pistettä. == Pelityyli ja ominaisuudet == Takamies–laiturina pelannutta Kotavuota luonnehdittiin periksiantamattomaksi pelaajaksi joka korvasi fyysisellä kunnollaan ja asenteellaan jonkin verran pienen kokonsa pienenä laitahyökkääjänä. == Yksityiselämä == Kotavuota luonnehdittiin tunnolliseksi ja mukavaksi.https://www.is.fi/muutlajit/art-2000005610593.html Hänen veljistään myös pikkuveli Johan Kotavuo on pelannut FoKoPon edustusjoukkueessa valtakunnallisissa sarjoissa. Veljekset keskittyivät koripalloon perheensä tukemana. Kotavuon Arja-äiti on toiminut FoKoPon puheenjohtajana ja miesten edustusjoukkueen joukkueenjohtajanahttps://www.mtv.fi/sport/muut- lajit/koripallo/artikkeli/suru-uutinen-24-vuotias-koripalloilija-henri- kotavuo-loydettiin-kuolleena/6824186#gs.rOz0TeA . Kotavuo löydettiin kuolleena kotoaan vain 24-vuotiaana 16. maaliskuuta 2018. Hänen kuolemaansa luonnehdittiin mediassa äkilliseksi ja yllättäväksihttps://www.hs.fi/urheilu/art-2000005610518.html, ja kuolinsyyksi todettiin myöhemmin laaja lukinkalvonalainen verenvuotohttps://www.fokopo.fi/henri-kotavuon-siunaustilaisuus/ . Kotavuo oli suunnitellut pelaavansa vielä otteluita ja turnauksia kevään 2018 aikana FoKoPon M1DA-kauden päätyttyä. Hänen kuolemansa johdosta pidettiin miesten ja naisten pääsarjaotteluissa hiljainen hetki. == Tilastot == === Runkosarja === Kausi Joukkue Sarja O 2P % 3P % 1P % HL PL LEV S M R T PTS PTS YHT 2012–2013 Forssan Koripojat Korisliiga 12 0,0 % 40,0 % 75,0 % – 0,6 0,6 0,1 0,2 – – 0,8 9 Yhteensä Yhteensä Korisliiga 12 0,0 % 40,0 % 75,0 % – 0,6 0,6 0,1 0,2 – – 0,8 9 *O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä == Lähteet == * Henri Kotavuo Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1993 syntyneet Luokka:Vuonna 2018 kuolleet